Document ID: /roh_data/filtered/fineweb-2-filterrobots_roh.jsonl.gz/7895

A l’eroport da Genevra ha il traffic aviatic stuì vegnir interrut ad interim.
I dettia memia blera naiv sin la pistas da partenza e d'atterrament. Quai ha ina pledadra ditg envers l’agentura da novitads SDA.
L’eroport cusseglia als passagiers da s’infurmar gia a chasa schebain e cura lur sgol partia. Sco quai ch'il gestiunari da la plazza aviatica infurmescha via Twitter, possian aviuns puspè partir davent da las 11:00. Las emprimas atterradas èn previsas per las 12:00. I saja dentant vinavant da quintar cun impediments e retards.
Actualmain sa raduna a Genevra il Cussegl dals dretgs umans da l'ONU cun plirs millis participants. En consequenza datti bler traffic durant quests dis a l'eroport. Il schaner 2018ha l'eroport dumbrà radund 1,5 milliuns passagiers.
Nagins disturbis a Turitg
A l’eroport da Turitg n'hai dà nagins incaps. Sulettamain ils emprims sgols han gì in pitschen retard.
RR novitads 08:00